**Tomáš Kundrátek** (s. 26. joulukuuta 1989 Přerov, Tšekkoslovakia) on tšekkiläinen jääkiekkopuolustaja, joka edustaa Tšekin Extraligassa pelaavaa HC Třineciä. Eliteprospects.com -sivuston Erik K. Pirin mukaan hän on monipuolinen puolustaja, joka pelaa hyvin molempiin suuntiin sekä laukoo ja avaa peliä hyvin. Pirin mukaan Kundrátekilla on kuitenkin parannettavaa fyysisessä pelissä ja hänen tulisi käyttää kokoaan paremmin hyväksi. Kundrátek laukoo oikealta.

Ura
---

### Seuraura

Kundrátek HC Přerovin kasvatti. Hän siirtyi B-juniori-ikäisenä HC Třineciin kaudeksi 2005–2006. Kundrátek oli seuran B-nuorten tehokkain puolustaja tehoilla 5+13=18. Kaudella 2006–2007 hänellä oli Extraliga juniorůn pudotuspeleissä Třinecin A-nuorten paras teholukema (+6). Kundrátek debytoi kauden aikana myös seuran Extraliga-joukkueessa, jossa hän pelasi 22 runkosarja- ja neljä playoff-ottelua tehden yhden syöttöpisteen. Kaudella 2007–2008 Kundrátek pelasi liigassa 14 runkosarjaottelua tehden yhden syöttöpisteen sekä seitsemän playoff-ottelua tehden kaksi syöttöpistettä. Hän pelasi kauden aikana miesten pelejä myös yhteensä 18 ottelun verran lainalla sarjatasoa alempana 1. česká hokejová ligassa HC Havířovin ja LHK Jestřábi Prostějovin joukkueissa.

New York Rangers varasi Kundrátekin 90. pelaajana NHL:n varaustilaisuudessa 2008. Samana kesänä hänet varasi myös WHL-joukkue Medicine Hat Tigers 15. pelaajana CHL:n varaustilaisuudessa. Kundrátek teki jo saman vuoden elokuussa kolmivuotisen tulokassopimuksen Rangersin kanssa. Hän siirtyi kaudeksi 2008–2009 Hat Tigersin WHL-joukkueeseen. WHL-kauden jälkeen Kundrátek siirtyi amatööritry-out -sopimuksella AHL-joukkue Hartford Wolf Packiin, jossa hän pelasi yhden ottelun. Kauden 2009–2010 hän pelasi taas Hat Tigersissa.

Kaudeksi 2010–2011 Kundrátek siirtyi New York Rangersin organisaatioon. Hän pelasi kautensa kokonaan farmijoukkue Connecticut Whalessa (Hartford Wolf Packin nimi vuosina 2010–2013), jossa Kundrátekin AHL:n tulokaskausi toi 70 runkosarjaottelussa tehot 2+10=12 ja kuudessa playoff-ottelussa kaksi syöttöpistettä. Kesken seuraavan kauden 2011–2012, marraskuussa 2011 Rangers kauppasi hänet Washington Capitalsiin vaihdossa François Bouchardiin. Kundrátek debytoi kauden aikana Capitalsin NHL-joukkueessa, jossa hän pelasi viisi runkosarjaottelua ilman tehopisteitä. Kundrátek teki NHL-debyyttinsä 11. tammikuuta 2012 Pittsburgh Penguinsia vastaan. Hän sai ottelussa jääaikaa 11.09 minuuttia. Kundrátek pelasi loppukauden kuitenkin suurimmaksi osaksi AHL-joukkue Hershey Bearsissa. Hän oli pudotuspelien ensimmäisellä kierroksella joukkueen paras syöttäjä ja jakoi sisäisen pistepörssin voiton Chris Bourquen ja Ryan Potulnyn kanssa neljällä syöttöpisteellään.

Kundrátek pelasi alkukauden 2012–2013 NHL:n työsulun vuoksi farmissa. Hän oli Bearsin tehokkain puolustaja tehoilla 16+15=31. NHL-kauden käynnistyttyä tammikuussa 2013 Kundrátek otti paikan Capitalsin avauskokoonpanosta. Hän pelasi kauden aikana NHL:ssä 25 runkosarjaottelua tehopistein 1+6=7. Kundrátek teki NHL-uransa ensimmäisen ja toistaiseksi ainoan maalinsa 5. maaliskuuta 2013 Boston Bruinsia vastaan. Hänet valittiin ottelun kolmostähdeksi. Heinäkuussa 2013 Kundrátek teki Capitalsin kanssa kaksivuotisen jatkosopimuksen, joista ensimmäinen sopimuskausi on yksisuuntainen. Hän ehti pelata kaudella 2013–2014 kuitenkin ainaostaan seitsemän ottelua farmijoukkue Bearsissa, kunnes Kundrátekin kausi päättyi polvivammaan marraskuussa. Myös kaudella 2014–2015 hän pelasi ainoastaan farmissa.

Kaudeksi 2015–2016 Kundrátek siirtyi vuoden mittaisella sopimuksella KHL:n latvialaisjoukkue Dinamo Riian riveihin. Joulukuussa 2015 hänen KHL-joukkueensa vaihtui slovakialaiseen HC Slovan Bratislavaan, jonka kanssa Kundrátek teki kevääseen 2017 asti ulottuvan sopimuksen.

### Maajoukkueura

Kundrátek edusti Tšekkiä MM-kilpailuissa vuonna 2016, jolloin hän jakoi joukkueensa sisäisen tehotilaston voiton Michal Birnerin ja Michal Kempnýn kanssa lukemalla +7. Kundrátek valittiin Yhdysvaltoja pelatun puolivälieräottelun päätteeksi Tšekin ottelun parhaaksi pelaajaksi. Yhteensä hän on pelannut 28 A-maaottelua tehopistein 4+5=9.

Kundrátek pelasi myös alle 20-vuotiaiden MM-kilpailuissa vuosina 2008 ja 2009, joista jälkimmäisessä turnauksessa hän oli Tšekin paras syöttäjä kuudella syöttöpisteellään. Kundrátek pelasi myös alle 18-vuotiaiden MM-kilpailuissa vuonna 2007. Hänet palkittiin Ruotsia vastaan pelatun alkulohkon ottelun päätteeksi Tšekin ottelun parhaana pelaajana. Kundrátek pelasi myös alle 18-vuotiaiden Ivan Hlinkan muistoturnauksessa vuonna 2006. Hän pelasi myös World U-17 Hockey Challengessa vuonna 2006, jolloin Kundrátek voitti pronssia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HC Třinec | ČEL | 22 | 0 | 1 | 1 | 4 | 4 | 0 | 0 | 0 | 6 | U18 | 6 | 0 | 0 | 0 | 6 |
| 2007–2008 | HC Havířov | Tšekki I | 2 | 0 | 0 | 0 | 2 | – | – | – | – | – | JMM | 6 | 1 | 0 | 1 | 2 |
|  | LHK Jestřábi Prostějov | Tšekki I | 16 | 1 | 0 | 1 | 12 | – | – | – | – | – |
|  | HC Třinec | ČEL | 14 | 0 | 1 | 1 | 10 | 7 | 0 | 2 | 2 | 8 |
| 2008–2009 | Medicine Hat Tigers | WHL | 51 | 4 | 19 | 23 | 63 | 11 | 0 | 6 | 6 | 12 | JMM | 6 | 0 | 6 | 6 | 10 |
|  | Hartford Wolf Pack | AHL | – | – | – | – | – | 1 | 0 | 0 | 0 | 0 |
| 2009–2010 | Medicine Hat Tigers | WHL | 65 | 2 | 33 | 35 | 62 | 12 | 1 | 5 | 6 | 23 |
| 2010–2011 | Connecticut Whale | AHL | 70 | 2 | 10 | 12 | 42 | 6 | 0 | 2 | 2 | 2 |
| 2011–2012 | Connecticut Whale | AHL | 7 | 0 | 2 | 2 | 2 | – | – | – | – | – |
|  | Hershey Bears | AHL | 55 | 12 | 11 | 23 | 34 | 4 | 0 | 4 | 4 | 4 |
|  | Washington Capitals | NHL | 5 | 0 | 0 | 0 | 2 | – | – | – | – | – |
| 2012–2013 | Hershey Bears | AHL | 49 | 16 | 15 | 31 | 26 | 5 | 0 | 1 | 1 | 2 |
|  | Washington Capitals | NHL | 25 | 1 | 6 | 7 | 8 | – | – | – | – | – |
| 2013–2014 | Hershey Bears | AHL | 7 | 1 | 0 | 1 | 6 | – | – | – | – | – |
| 2014–2015 | Hershey Bears | AHL | 59 | 5 | 22 | 27 | 28 | – | – | – | – | – |
| 2015–2016 | Dinamo Riika | KHL | 40 | 2 | 11 | 13 | 37 | – | – | – | – | – | MM | 8 | 1 | 2 | 3 | 6 |
|  | HC Slovan Bratislava | KHL | 16 | 4 | 7 | 11 | 14 | 4 | 0 | 0 | 0 | 6 |
| 2016–2017 | HC Slovan Bratislava | KHL | 39 | 8 | 5 | 13 | 20 | – | – | – | – | – | WCup | 1 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 8 | 0 | 2 | 2 | 2 |
| 2017–2018 | Torpedo Nižni Novgorod | KHL | 53 | 2 | 11 | 13 | 30 | 4 | 1 | 0 | 1 | 4 | OK | 5 | 1 | 0 | 1 | 0 |
| 2018–2019 | Kunlun Red Star | KHL | 25 | 0 | 3 | 3 | 10 | – | – | – | – | – |
|  | HC Třinec | ČEL | 6 | 1 | 1 | 2 | 2 | – | – | – | – | – |
|  | HC Davos | NLA | 13 | 1 | 3 | 4 | 6 | – | – | – | – | – |
| 2019–2020 | HC Třinec | ČEL | 34 | 3 | 7 | 10 | 14 | – | – | – | – | – |
| 2020–2021 | HC Třinec | ČEL | 43 | 4 | 13 | 17 | 34 | 16 | 2 | 3 | 5 | 16 |
| 2021–2022 | HC Třinec | ČEL | 47 | 9 | 17 | 26 | 28 | 14 | 1 | 5 | 6 | 4 | OK | 4 | 1 | 1 | 2 | 2 |
|  |  |  |  |  |  |  |  |  |  |  |  |  | MM | 10 | 1 | 3 | 4 | 4 |
| 2022–2023 | HC Kometa Brno | ČEL | 39 | 5 | 10 | 15 | 20 | 10 | 3 | 4 | 7 | 12 | MM | 8 | 0 | 1 | 1 | 4 |
| 7 kautta | yhteensä | ČEL | 205 | 22 | 50 | 72 | 112 | 51 | 6 | 14 | 20 | 46 |
| 6 kautta | yhteensä | AHL | 247 | 36 | 60 | 96 | 138 | 16 | 0 | 7 | 7 | 8 |
| 4 kautta | yhteensä | KHL | 173 | 16 | 37 | 53 | 111 | 8 | 1 | 0 | 1 | 10 |

Lähteet
-------

* Tomáš Kundrátek The Internet Hockey Databasessa (englanniksi)
* Tomáš Kundrátek Legends of Hockey -sivustolla (englanniksi)
* Tomáš Kundrátek *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Tomáš Kundrátek *Elite Prospects*. Everysport Media Group AB.  (englanniksi)
2. ↑  Rangers agree to terms with Kundratek  25.8.2008. New York Rangers. Viitattu 28.8.2016. (englanniksi)
3. ↑  Wolf Pack Sign Defenseman Trevor Glass to ATO  18.4.2009. HARTFORD:  OurSports Central. Viitattu 28.8.2016. (englanniksi)
4. ↑  Capitals Acquire Tomas Kundratek from New York Rangers for Francois Bouchard  8.11.2011. ARLINGTON, Va:  Washington Capitals. Viitattu 28.8.2016. (englanniksi)[vanhentunut linkki]
5. ↑  Pittsburgh Penguins at Washington Capitals – January 11th, 2012 *NHL.com*.  11.1.2012. National Hockey League. Viitattu 28.8.2016. (englanniksi)
6. 1 2  Tomáš Kundrátek The Internet Hockey Databasessa (englanniksi)
7. ↑  Boston Bruins at Washington Capitals – 03/05/2013  5.3.2013. Washington Capitals. Viitattu 28.8.2016. (englanniksi)
8. ↑  Capitals Re-sign Tomas Kundratek  2.7.2013. ARLINGTON, Va:  Washington Capitals. Viitattu 28.8.2016. (englanniksi)
9. ↑  Tšekkipakki jatkaa Capitalsissa *Jatkoaika.com*.  3.7.2013. Jatkoaika r.y. Viitattu 28.8.2016.
10. ↑  Tomáš Kundrátek Legends of Hockey -sivustolla (englanniksi)
11. ↑  DINAMO RĪGA pievienojas čehu aizsargs Tomas Kundratek  19.6.2015. Dinamo Rīga.  Arkistoitu 15.9.2016. Viitattu 28.8.2016. (latviaksi)
12. ↑  HC SLOVAN Bratislava Twitterissä (englanniksi)
13. ↑  BEST PLAYER OF THE GAME SELECTED BY THE TEAM (pdf)  22.5.2016. IIHF. Viitattu 28.8.2016. (englanniksi)
14. ↑  BEST PLAYERS PER GAME (pdf)  22.4.2007. IIHF. Viitattu 28.8.2016. (englanniksi)

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen